EkBass/fiwiki-20250220-pages-articles huggingface dataset:
Viikunanlehtisavikka

Viikunanlehtisavikka (Chenopodium ficifolium) on Etelä- ja Keski-Euroopasta kotoisin oleva savikkakasvi.Suuri Pohjolan kasvio 2005, s. 112. == Ulkonäkö ja koko == Yksivuotinen viikunanlehtisavikka kasvaa 30–70 cm korkeaksi. Kasvi on yleisväritykseltään vihreä ja nuorena jauhoinen. Varsi on pysty, niukkahaarainen ja vihreäraitainen, lehtihangoissa on joskus harvoin myös punaista. Kierteisesti olevat lehdet ovat väriltään puhtaanvihreitä. Lehtilapa on kasvin keskiosissa kooltaan tavallisesti 4–8 cm ja kolmiliuskainen. Keskiliuska on pitkulainen ja vaihtelee muodoltaan harvaan lyhythampaisesta mutkalaitaiseen. Vihreä kukinto on usein pitkälti lehdekäs, terttumainen ja harsu. Kukkasykeröt ovat pieniä. Suomessa viikunanlehtisavikka kukkii heinä- syyskuussa. Pähkylä on kehän muodostaman hedelmäverhiön suojaama. Musta siemen on vaaka-asennossa, 0,8–1,2 mm pitkä, ympärykseltään lähes pyöreä, tylppäreunainen sekä pinnaltaan säteen suuntaan pitkulaisen kuoppainen.Retkeilykasvio 1998, s. 126–127, 129. Laji muistuttaa suuresti jauhosavikkaa (C. album) ja pohjansavikkaa (C. suecicum).Den virtuella floran: Fikonmålla Viitattu 25.2.2013. == Levinneisyys == Viikunanlehtisavikka on kotoisin Etelä- ja Keski-Euroopasta. Skandinaviassa lajia kasvaa harvinaisena tulokkaana Tanskassa, Etelä-Norjassa ja Etelä- ja Keski-Ruotsissa. Suomessa viikunanlehtisavikkaa kasvaa satunnaisesti maan eteläosissa sekä Pohjanlahden rannikolla aina Kemin korkeudelle saakka.Lampinen, R., Lahti, T. & Heikkinen, M. 2012: Kasviatlas 2011: Viikunanlehtisavikan levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 25.2.2013. Lounais-Suomessa laji on vakiintunut, mutta muualla maassa se esiintyy satunnaisena.Retkeilykasvio 1998, s. 129. == Elinympäristö == Viikunanlehtisavikka on Suomessa uustulokas, jota tavataan erilaisilla joutomailla kuten satamissa, kaatopaikoilla, rautateillä ja uudisnurmikoilla. == Käyttö == Viikunanlehtisavikka sopii muiden savikkalajien tapaan myös ihmisravinnoksi. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Kasviatlas 2022: Viikunanlehtisavikan levinneisyys Suomessa. Luokka:Savikat
Live in der Balver Höhle

Live in der Balver Höhle on Piirpauke-yhtyeen seitsemäs albumi ja toinen livelevy. Se on äänitetty yhtyeen konsertissa silloisessa Länsi-Saksassa Balver Höhlen jazzfestivaaleilla 22.kesäkuuta 1980 ja sen julkaisi saksalainen JG Records vuonna 1981. == Kappaleet == ;A-puoli # # # ;B-puoli # # # == Kokoonpano == * Sakari Kukko – saksofonit, huilu, piano * Pekka Nylund – kitara * T.T. Oksala – kitarasyntetisaattori * Jorma Koivulehto (muusikko) – basso * Tom Nekljudow - rummut Luokka:Piirpauken albumit Luokka:Vuoden 1981 albumit
6-fosfoglukonaatti

6-Fosfoglukonaatti eli 6-fosfoglukonihappo (C6H13O10P) on sokerijohdannainen ja välituote eräissä aineenvaihduntareiteissä. ==Biologinen merkitys== 6-Fosfoglukonaattia muodostuu osana pentoosifosfaattireittiä. Reitin kolmannessa vaiheessa 6-fosfoglukonolaktonaasi hydrolysoi 6-fosfoglukono-δ- laktonin ja 6-fosfoglukonaatti muodostuu vesimolekyylin nukleofiilisellä additioreaktiolla. Seuraavassa vaiheessa 6-fosfoglukonaatti hapettuu 6-fosfoglukonaattidehydrogenaasin katalysoimana ribuloosi-5-fosfaatiksi ja samalla vapautuu hiilidioksidimolekyyli ja NADPH-molekyyli. Toinen aineenvaihduntareitti, jonka osa 6-fosfoglukonaatti on, on niin kutsuttu Entner–Doudoroff-reitti, joka esiintyy tietyissä bakteereissa. 6-Fosfoglukonaattia muodostuu glukonokinaasientsyymin siirtäessä fosfaattiryhmän ATP-molekyyliltä glukonihapolle. Tämän aineenvaihduntareitin seuraavassa vaiheessa 6-fosfoglukonaatti hapettuu 2-keto-3-deoksi-6-fosfoglukonaatiksi 6-fosfoglukonaattidehydrataasin katalysoimana. ==Lähteet== Luokka:Orgaaniset fosfaatit
Transall C-160

Transall C-160 on keskiraskas sotilaskuljetuskone. Trapetsisiipisessä ylätasoisessa lentokoneessa on kaksi Rolls-Royce Tyne -potkuriturbiinia. Konetyypin pääkäyttäjä on ollut Saksan ilmavoimat. Muita merkittäviä käyttäjiä olivat Ranskan ohella Turkki ja Etelä-Afrikan tasavalta. Transall C-160:n huippunopeus on 513 km/h sekä lakikorkeus 8 230 metriä. 8 000 kg:n kuormalla toimintamatka on 5 095 kilometriä. Kohoamiskyky on 396 metriä minuutissa.https://www.airforce-technology.com/projects/transall/ Viitattu 11.9.2019. Koneen tyhjäpaino on 29 000 kg, ja maksimilentoonlähtöpaino (MTOW) 51 000 kg.Donald: s. 110 Konetyyppi muistuttaa ulkomuodoiltaan Lockheed C-130 Herculesta. Transall C-160 korvasi pääkäyttäjämaissaan Nord 2501 Noratlasin. C-160-koneen tulee Ranskassa ja Saksassa korvaamaan Airbus A400M Atlas. ==Katso myös== *Alenia C-27J Spartan ==Lähteet== *Donald, David: The Military Propeller Aircraft Guide - From 1914 to present day, Chartwell Books, 1999, Lontoo, Englanti ISBN 0-7858-1023-4 (englanniksi, s. 110-111) === Viitteet === == Aiheesta muualla == Luokka:Saksalaiset kuljetuskoneet Luokka:Ranskalaiset kuljetuskoneet Luokka:1960-luvun kuljetuskoneet
P&O Nedlloyd

P&O; Nedlloyd Container Line Limited oli brittiläis-hollantilainen maailmanlaajuinen konttilaivayhtiö. Se muodostui vuonna 1997, kun hollantilaisen Royal Nedlloydin ja brittiläisen P&O; Groupin kontinkuljetustoiminnot yhdistyivät. Tanskalainen A.P. Møller-Mærsk Gruppen osti yhtiön vuonna 2005 ja liitti sen omaan konttilaivayhtiöönsä Maersk- Sealandiin, jolloin muodostui Maersk Line. ==Historia== Yhtiö muodostui, kun P&O; Containers Limitedin ja Royal Nedlloyd Linesin kontinkuljetustoiminnot yhdistyivät joulukuussa 1996. Yhtiö kuului Grand Alliance -liittoon, jonka muita jäseniä olivat muun muassa Orient Overseas Container Line, Hapag-Lloyd ja NYK Line. Yhtiö laajentui vuonna 1998, jolloin se osti Blue Star Linen ja Harrison Linen konttitoiminnot. Laajennus jatkui vuonna 2000, kun yhtiö hankki omistukseensa Farrel Linesin. Yhtiö rekisteröitiin Amsterdamin Euronextiin nimellä Royal P&O; Nedlloyd NV Royal Nedlloydin hankittua omistukseensa enemmistön osakkeista. Vuonna 2005 Maersk kertoi suunnitelmistaan ostaa P&O; Nedlloyd 2,3 miljardilla eurolla. Hankinnan aikaan P&O; Nedlloydin osuus maailman konttimarkkinoista oli 6% ja Maersk-Sealandin 12%. Niinpä uuden suuryhtiön markkinaosuus tuli olemaan noin 18%. Hankinta viimeisteltiin 13. elokuuta 2005 ja osakkeiden myynti päättyi 5. syyskuuta. Helmikuussa 2006 yhtiön nimeksi tuli Mærsk Line. Yhtiöiden yhteenliittämisen aikaan P&O; Nedlloydilla oli käytössään yli 160 alusta. Sen konttialuslaivaston kokonaiskuljetuskapasiteetti oli 635 000 TEU-yksikköä. Yhtiöllä oli 13 000 työntekijää 146 maassa. Liittymistä seuraavina vuosina useat P&O; Nedlloydin asiakkaat sanoivat sopimuksensa irti. Vuoden 2006 loppuun mennessä yhtiön markkinaosuus putosi 18,2 prosentista 16,8 prosenttiin. Samaan aikaan yhtiön pahimmat kilpailijat olivat nousussa: MSC:n osuus nousi 8,6 prosentista 9,5 prosenttiin ja CMA CGM:n 5,6 prosentista 6,5 prosenttiin. Myös Maersk Linen asiakastyytyvyys on laskenut. ==Perintö== P&O; Nedlloydin ja sen edeltäjien esineistöä on esillä ja niiden historiaa on esitelty Rotterdamin merimuseossa ja Lontoon National Maritime Museumissa. ==Kuvia== ==Katso myös== * Maersk * Hapag-Lloyd * CMA CGM * Mediterranean Shipping Company ==Lähteet== ==Aiheesta muualla== * Yhtiön kotisivu * P&O; Nedlloyd Heritagen kotisivu * Maersk Linen kotisivu Luokka:Maersk Line
Zerenade

Zerenade on Piirpauke-yhtyeen kahdestoista albumi. Se julkaisi Rockadillo Records vuonna 1989. == Kappaleet == ;A-puoli # # # # # ;B-puoli # * # # # # ;CD-julkaisulla lisäksi kappaleet # * # # # == Kokoonpano == * Sakari Kukko – saksofonit, huilu, koskettimet, laulu, lyömäsoittimet * Cinta Hermo - laulu, akustinen kitara, lyömäsoittimet * Jukka Tolonen - sähkökitara, akustinen kitara * Badu - sähkökitara, laulu, lyömäsoittimet * Tauno Railo - basso * Markku Ounaskari - rummut Luokka:Piirpauken albumit Luokka:Vuoden 1989 albumit
Figueres

Figueres () on kaupunki Kataloniassa sijaitsevassa Gironan maakunnassa Espanjassa. Se sijaitsee Costa Bravalla lähellä Ranskan rajaa. Figueresin väkiluku on noin 45 000 (2015). Kaupunki tunnetaan Salvador Dalín syntymäkuntana. == Liikenne == Figueresissa on liikenteellisesti tärkeä rautatieasema. Sen kautta kulkee rautatieliikenne Katalonian ja Ranskan välillä. AVE-rataverkko avattiin Figueresiin tammikuussa 2013. Huhtikuussa 2013 avataan 33 kilometriä pitkä tunneliyhteys Pyreneiden läpi Figueresistä Ranskassa sijaitsevaan Perpignaniin ja samalla Ranskan TGV-rataverkkoon. == Kuvia == Figueres 10.jpg|Kaupungintalo Vista aèria del Castell de Sant Ferran de Figueres.jpg|Castell de Sant Ferran Castell de sant ferran- figueras-2013.JPG|Castell de Sant Ferran MSodaiguiSTPereFigueres1.jpg|Església de Sant Pere de Figueres 171 Museu del Joguet (Gran Hotel París), façana del c. Sant Pere.jpg|Museu del Joguet (lelumuseo) == Lähteet == Luokka:Katalonian kaupungit Luokka:Gironan kunnat
Kongō-luokka (ironclad)

Kongō-luokka oli keisarillisen Japanin laivaston kahden aluksen muodosta panssarikorvettiluokka, jonka alukset tilattiin osana vuoden 1875 hankintoja. == Valmistus ja muutostyöt == Alusten suunnittelusta vastasi Sir Edward Reed, ja se pohjautui Venäjän keisarikunnan laivaston General Adremiralista ja Britannian kuninkaallisen laivaston Gem-luokan risteilijöistä saatuihin kokemuksiin. Komposiittirunkoinen Kongō ja teräsrunkoinen Hiei tilattiin osana vuoden 1875 laivasto-ohjelmaa. Alukset olivat parkkitakiloituja, mutta niiden huippupurjeet oli poistettu vuoden 1895 muutostöiden yhteydessä. Alukset kykenivät 10 solmun nopeudella höyrykonein matkaamaan 3 100 merimailia. Samoin vuoden 1895 muutostöiden yhteydessä aluksille lisättiin yksi naulan tykki ja vuonna 1903 kaksi kolmen tuuman ja kaksi 2,5 naulan tykkiä sekä kuusi konekivääriä.Gardiner 2002, s. 220. == Alukset == Kongō-luokan panssarikorvetit Nimi Telakka Kölinlasku Vesille Valmis Kohtalo Kongō Earle’s Shipbuilding, Hull 24. syyskuuta 1875 17. huhtikuuta 1877 tammikuu 1878 romutettu 1910 Hiei Milford Haven Shipbuilding, Pembroke 24. syyskuuta 1875 11. kesäkuuta 1877 25. helmikuuta 1878 poistettu alusluettelosta 1. huhtikuuta 1911, romutettu == Lähteet == * === Viitteet === *
Sami Heiskanen

Sami Heiskanen (s. 14. lokakuuta 1991) on suomalainen mäkihyppääjä, joka edusti Puijon Hiihtoseuraa. Heiskanen kilpaili ensimmäisen kerran maailmancupissa 21. tammikuuta 2012 Puolan Zakopanessa. Hän pääsi kilpailuun Matti Hautamäen jäätyä pois.http://www.iltasanomat.fi/makihyppy/art-1288442766351.html Kilpailussa hän oli 49:s. Heiskasen paras sijoitus maailmancupissa on 26:s sija Sapporosta tammikuulta 2014. Heiskanen pääsi kerran MM-kilpailuihin edustamaan Suomea. Val di Fiemmessä 2013 hän oli normaalimäessä 50:s. == Lähteet == === Viitteet === Luokka:Suomalaiset mäkihyppääjät Luokka:Vuonna 1991 syntyneet Luokka:Elävät henkilöt
Windwardsaaret (Seurasaaret)

Tuulenpuoleiset saaret on Seurasaarten itäinen alaryhmä Ranskan Polynesiassa. Saariryhmä koostuu viidestä saaresta, joista suurin on Tahiti. Tahiti on koko Ranskan Polynesian pääsaari ja sillä sijaitsee myös pääkaupunki Papeete. Yli kaksi kolmasosaa Ranskan Polynesian väkiluvusta asuu Tuulenpuoleisilla saarilla. == Lähteet == Luokka:Ranskan Polynesian saaret
Oikeusjuttu (elokuva)

Oikeusjuttu () on vuonna 1962 ensi-iltansa saanut Orson Wellesin ohjaama elokuva, joka perustuu Franz Kafkan kirjoittamaan samannimiseen romaaniin. Kirjan tarina kertoo paikallisessa pankissa työskentelevästä 30-vuotiaasta Josef K:sta, joka eräänä aamuna herättyään vangitaan ja asetetaan syytteeseen rikoksesta, jota ei koskaan paljasteta. Luokka:Orson Wellesin ohjaamat elokuvat Luokka:Vuoden 1962 elokuvat Luokka:Romaaneihin perustuvat elokuvat
Plaza Centrum

Plaza Centrum on kauppakeskus ja toimitilakeskittymä Joensuun keskustassa Kauppakadun ja Niskakadun kulmassa. Centrumissa on personoitavia 200–2500 m²:n kokoisia toimitiloja. Rakennuksessa on yhdet liukuportaat, kaksi hissiä, yhdet asiakaskäyttöön tarkoitetut portaat, tavarahissit ja samassa rakennuksessa sijaitseva suuri pysäköintihalli. Kauppakeskus avattiin vuonna 2009. Vuonna 2021 Kauppakeskus Centrum vaihtoi nimekseen Plaza Centrum. Centrumin ja viereisen Kauppakeskus Metropolin välille rakennettiin vuonna 2018 yhdyssilta. Kauppakeskuksen runkona on vuonna 1973 osuusliike Oma-Avulle rakennettu Centrum-tavaratalo, jonka on suunnitellut arkkitehti Toivo Korhonen. Sitä hallinnoi Kiinteistö Oy Joensuun Tavaratalo. Centrum-tavaratalo . Maisemat.fi. PDF. Viitattu 30.6.2019. == Lähteet == Luokka:Joensuun kauppa- ja ostoskeskukset
Evelyn Insam

Evelyn Insam (s. 10. helmikuuta 1994 Brixen) on italialainen mäkihyppääjä. Insamin ensimmäinen kilpailu Continental Cupissa oli 18. tammikuuta 2006 Toblachissa. Hän sijoittui kilpailussa 32:nneksi. Hänen ensimmäinen palkintokorokesijansa Continental Cupissa tuli Toblachin osakilpailusta 21. tammikuuta 2009, jolloin hän sijoittui toiseksi. Maailmancupissa Insam kilpaili ensimmäisen kerran Lillehammerissa 3. joulukuuta 2011 ollen tuolloin kilpailun kuudes. Palkintokorokkeelle hän on sijoittunut kaksi kertaa: toiseksi Schonachin osakilpailussa tammikuussa 2013 ja kolmanneksi Râșnovissa maaliskuussa 2014. Insam on osallistunut nuorten MM-kilpailuihin kuusi kertaa. Ensimmäisen kerran hän osallistui Zakopanessa vuonna 2008. Hän oli normaalimäen kahdeksas. Vuoden 2009 nuorten MM-kilpailuissa Štrbské Plesossa Insam oli jälleen kahdeksas. Vuonna 2010 Hinterzartenissa hän oli 12:s. Otepäässä 2011 Insamin sijoitus oli viides. Vuonna 2011 Insam myös osallistui ensimmäisen kerran aikuisten MM-kilpailuihin. Oslossa hän sijoittautui normaalimäen kahdeksanneksi. Vuonna 2012 nuorten MM-kilpailuissa Erzurumissa Insam oli neljäs. Ensimmäisen kerran hän pääsi nuorten MM-kilpailuissa palkintopallille Liberecissä 2013, voittaen hopeaa normaalimäestä. Val di Fiemmen MM-kilpailuissa 2013 Insam oli normaalimäen kahdeksas. Sekajoukkuemäessä hän oli seitsemäs Italian joukkueen kanssa. Sotšin olympialaisissa 2014 hän oli viides. == Lähteet == * Luokka:Italialaiset mäkihyppääjät Luokka:Vuonna 1994 syntyneet Luokka:Elävät henkilöt
Jääpallon Ruotsin 1.divisioonan kausi 1941

Jääpallon Ruotsin Division I:n kausi 1941 pelattiin neljässä kuuden joukkueen lohkossa, joiden voittajat pelasivat välierät ja loppuottelun vuoden 1941 Ruotsin jääpallomestaruudesta. Jokaisen lohkon kaksi heikointa joukkuetta putosi Divion II:en, josta nousi tilalle kahdeksan joukkuetta. Alkuohkot pelattiin yksinkertaisina sarjoina, välierissä oteltiin kaksoisotteluin ja loppuottelu pelattiin kerrasta poikki -periaatteella 2. maaliskuuta Tukholman stadionilla. ==Division I== === Lohko A === Joukkue O V T H Maalit P IF Göta, Karlstad 5 4 1 0 23-5 9 Örebro SK 5 3 1 1 28-9 7 Katrineholms SK 5 3 0 2 18-9 6 Nässjö IF 5 2 2 1 20-12 6 Finspångs AIK 5 1 0 4 9-35 2 IFK Växjö 5 0 0 5 6-34 0 === Lohko B === Joukkue O V T H Maalit P Slottsbrons IF 5 5 0 0 15-3 10 Västerås SK 5 3 1 1 23-11 7 IF Vesta, Uppsala 5 2 1 2 21-13 5 Köpings IS 5 2 1 2 9-11 5 Färjestads BK, Karlstad 5 1 1 3 9-24 3 IF Verdandi, Eskilstuna 5 0 0 5 10-25 0 === Lohko C === Joukkue O V T H Maalit P IFK Rättvik 5 5 0 0 27-4 10 IK Huge, Gävle 5 4 0 1 18-4 8 Ludvika FF 5 2 1 2 12-20 5 Skutskärs IF 5 2 0 3 17-8 4 Djurgårdens IF, Tukholma 5 0 2 3 8-26 2 Hallstahammars SK 5 0 1 4 4-24 1 === Lohko D === Joukkue O V T H Maalit P Sandvikens AIK 5 4 0 1 16-5 8 Bollnäs GIF 5 4 0 1 11-8 8 IFK Uppsala 5 2 1 2 22-13 5 SK Tirfing, Skutskär 5 2 0 3 15-17 4 Forsbacka IK 5 1 2 2 12-17 4 Alfta GIF 5 0 1 4 7-23 1 === Välierät === Joukkue #1 Tulos Joukkue #2 IF Göta, Karlstad 0–4 Slottsbrons IF Slottsbrons IF 4–0 IF Göta, Karlstad Slottsbrons IF loppuotteluun maalein 8–0 Slottsbrons IF loppuotteluun maalein 8–0 Slottsbrons IF loppuotteluun maalein 8–0 Joukkue #1 Tulos Joukkue #2 IFK Rättvik 3–4 Sandvikens AIK Sandvikens AIK 0–0 IFK Rättvik Sandvikens AIK loppuotteluun maalein 4–3 Sandvikens AIK loppuotteluun maalein 4–3 Sandvikens AIK loppuotteluun maalein 4–3 === Loppuottelu === 2\. maaliskuuta 1941 Tukholma. Joukkue #1 Tulos Joukkue #2 Slottsbrons IF 2–1 Sandvikens AIK ==Lopulliset sijoitukset== Sija Joukkue 1\. Slottsbrons IF 2\. Sandvikens AIK ==Lähteet== * Bandytipset kalenderbiteri * Jimmys bandysida ===Viitteet=== 1941 Luokka:Vuoden 1941 jääpallo
Olarin ostoskeskus

Olarin ostoskeskus on Espoossa Olarin kaupunginosassa Kuitinmäessä sijaitseva ostoskeskus. Ostoskeskuksen alueella on S-market, R-kioski, pizzeria, apteekki, pubeja, ravintoloita, seurakunnan ja Espoon kaupungin nuorisotilat, päiväkoti ja kampaamo. Ostoskeskuksen vierestä kulkee useita bussilinjoja eri puolille Espoota. Ostoskeskuksen osoite on Kuunkatu 3. Luokka:Espoon kauppa- ja ostoskeskukset Luokka:Olari
Brushfieldin täplät

Brushfieldin täplät ovat ihmisen iiriksen kehällä näkyviä pieniä valkoisia tai vaalean harmaita tai rusertavia täpliä. Ne syntyvät iiriksen normaaliin rakenteeseen kuuluvan tukikudoksen keräyminä. Brushfieldin täplät ovat pieniä verrattain harvasoluisten alueiden ympäröimiä solutiivistymiä värikehän keskikerroksessa. Täplät on nimetty ne ensimmäisen kerran väitöskirjassaan vuonna 1924 kuvanneen lääkäri Thomas Brushfieldin mukaan. Brushfieldin täplät ovat tavallisia kaikkien lasten silmissä, mutta ne ovat myös yksi Downin oireyhtymän tunnusmerkeistä: tämä perimän saaneilla niitä on 35–75 prosentilla vastasyntyneistä. Vaaleasilmäisillä valkoihoisilla lapsilla täplien todennäköisyys on suurempi kuin aasialaistä syntyperää olevilla lapsilla. ==Lähteet== Luokka:Silmät
Kauppakeskus Kupiainen

Kauppakeskus Kupiainen sijaitsee Kiteen keskustassa. Kauppakeskuksessa on 15 liikettä ja pysäköintihalli. == Laajennus 2007 == Kauppakeskus Kupiaisessa aloitettiin mittavat laajennus- ja muutostyöt vuonna 2007. Kauppakeskuksen K-Supermarket laajeni Suomen suurimmaksi ja keskuksen alakerrokseen valmistui Kiteen ensimmäinen pysäköintihalli. Kauppakeskuksen kokonaispinta-ala on 12 000 neliömetriä. == Lähteet == Luokka:Suomen kauppa- ja ostoskeskukset Luokka:Kiteen rakennukset ja rakennelmat
Harlem Shake (meemi)

thumb|Yhden Harlem Shake -videon alku- ja loppuasetelma. Harlem Shake on internet-ilmiö, jossa samankaltaisilla videoilla tanssitaan newyorkilaisen tuottajan Baauerin tekemän Harlem Shake -kappaleen tahtiin. Videoiden rakenne on aina samanlainen, yksi henkilö aloittaa tanssimisen ja puolessa välissä muut yhtyvät tanssiin epämääräisesti heiluen. Yleensä myös henkilöiden asusteet ovat mielikuvituksellisia. Erilaisia Harlem Shake -videoita oli ladattu internetiin lähes 50 000 helmikuun 2013 loppuun mennessä. Videoiden suosion syynä pidetään niiden yksinkertaisuutta ja lyhyttä, noin 40 sekunnin mittaa. Videoissa soivan kappaleen nimi on lainattu 1980-luvun alussa kehittyneeltä samannimiseltä tanssityyliltä. ==Lähteet== ==Aiheesta muualla== Luokka:Internet-ilmiöt
Wilhelm Lavonius

Wilhelm Lavonius (14. helmikuuta 1832 Viipuri – 25. huhtikuuta 1897 Helsinki) oli suomalainen juristi ja taloustieteilijä. Hän toimitti suomennoksen Suomen perustuslaeista ja aloitti suomenkielisten lainopinluentojen pitämisen. Luennot on julkaistu 1932.Otavan Iso tietosanakirja, Otava 1968, osa 5, p. 391 Lavoniuksen vanhemmat olivat laamanni Magnus Vilhelm Lavonius (1800–1875) ja hänen toinen puolisonsa Helena Blondina Hornborg. Hän kävi Viipurin lukiota ja pääsi ylioppilaaksi 1850. Lavonius valmistui Helsingin yliopistosta filosofian kandidaatiksi ja maisteriksi 1857 sekä molempien oikeuksien kandidaatiksi 1865 ja molempien oikeuksien lisensiaatiksi ja tohtoriksi 1873. Hän sai varatuomarin arvon 1870. Lavonius toimi Helsingin tyttökoulun saksanopettajana vuodesta 1857, vt. yliopistonsihteerinä 1863 ja 1864 ja vt. ylimääräisenä suomen kielen professorina oikeustieteellisessä tiedekunnassa 1865–1869. Hän oli Suomen senaatin prokuraattorintoimituskunnan sihteerinä vuodesta 1875, Viipurin hovioikeuden asessorina vuodesta 1881 sekä hovioikeudenneuvoksena 1888–1889. Luettu 16.8.2014. Lavonius oli naimisissa 1868–1893 Maria Fransiska Westzynthiuksen (k. 1893) kanssa. Heidän poikiansa olivat vuorineuvos Magnus Karl Lavonius, toimitusjohtaja Wilhelm Alexander Lavonius ja vuorineuvos Robert Johannes Lavonius, samoin kuin lääkintöneuvos Herman Lavonius.Kuka kukin oli (Viitattu 27.9.2020) == Teoksia == * Suomen kansan lapsuuden elämä ja vanhat laulunsa ; toimittanut Wilhelm Lavonius. Wasenius & C:o, 1858 * Avioliitto, vanhemmat ja holhous : ensimmäinen Helsingin yliopistossa suomenkielellä esitetty systemaattinen oikeustieteellinen luentosarja : den första systematiska rättsvetenskapliga föreläsningskurs, som föredragits på finska språket vid Helsingfors universitets. Liitteenä Tidskrift utgiven av Juridiska föreningen i Finland 1932-aikakauskirjassa. Helsinki 1932 ==Lähteet== Luokka:Suomalaiset juristit Luokka:Suomalaiset taloustieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1832 syntyneet Luokka:Vuonna 1897 kuolleet
Vuoden 2013 konklaavi

Vuoden 2013 konklaavissa valittiin uusi paavi tehtävästään eronneen Benedictus XVI:n tilalle. Benedictus XVI ilmoitti erostaan 11. helmikuuta 2013 ja ero astui voimaan 28. helmikuuta. Konklaavia edeltävät kardinaalien kokoontumiset alkoivat 4. maaliskuuta ja itse konklaavi alkoi 12. maaliskuuta. Konklaavi muodostui 115 kardinaalista, jotka tulivat 50 eri maasta. Konklaaviin saivat osallistua ne kardinaalit, jotka olivat alle 80-vuotiaita sede vacanten alkaessa 28. helmikuuta. Benedictus XVI oli muuttanut motu propriolla (Normas nonnullas) konklaavin sääntöjä niin, että jos kaikki äänioikeutetut kardinaalit ovat koolla, konklaavi voi alkaa jo ennen kuin sede vacanten alkamisesta on kulunut vaaditut 15 päivää. Uudeksi paaviksi valittiin konklaavin toisena päivänä, 13. maaliskuuta, argentiinalainen kardinaali Jorge Mario Bergoglio, joka valitsi paavinimen Franciscus. == Lähteet == 2013 Konklaavi
Jääpallon Ruotsin 1.divisioonan kausi 1940

Jääpallon Ruotsin Division I:n kausi 1940 pelattiin neljässä kuuden joukkueen lohkossa, joiden voittajat pelasivat välierät ja loppuottelun vuoden 1940 Ruotsin jääpallomestaruudesta. Jokaisen lohkon kaksi heikointa joukkuetta putosi Divion II:en, josta nousi tilalle kahdeksan joukkuetta. Alkuohkot pelattiin yksinkertaisina sarjoina, välierissä oteltiin kaksoisotteluin ja loppuottelu pelattiin kerrasta poikki -periaatteella 3. maaliskuuta Tukholman stadionilla. ==Division I== === Lohko A === Joukkue O V T H Maalit P Slottsbrons IF 5 5 0 0 13-4 10 Nässjö IF 5 3 1 1 20-4 7 Örebro SK 5 2 2 1 10-5 6 Katrineholms SK 5 1 2 2 6-8 4 Skoghalls IF 5 1 1 3 8-11 3 BK Derby, Linköping 5 0 0 5 4-29 0 === Lohko B === Joukkue O V T H Maalit P Västerås SK 5 4 0 1 17-6 8 IF Göta, Karlstad 5 3 1 1 9-4 7 IFK Uppsala 5 3 1 1 10-10 7 Köpings IS 5 2 0 3 14-10 4 AIK, Tukholma 5 2 0 3 7-13 4 IK Heros, Smedjebacken 5 0 0 5 6-20 0 === Lohko C === Joukkue O V T H Maalit P Sandvikens AIK 5 4 1 0 27-6 9 Skutskärs IF 5 3 2 0 19-7 8 IFK Rättvik 5 2 1 2 14-15 5 IF Vesta, Uppsala 5 2 0 3 26-16 4 IK Mode, Tukholma 5 2 0 3 13-26 4 Västanfors IF 5 0 0 5 2-31 0 === Lohko D === Joukkue O V T H Maalit P IK Huge, Gävle 5 5 0 0 22-10 10 Forsbacka IK 5 3 1 1 13-5 7 Bollnäs GIF 5 2 1 2 13-15 5 SK Tirfing, Skutskär 5 2 0 3 9-14 6 Brobergs IF 5 1 1 3 8-9 3 Falu BS 5 0 1 4 8-23 1 === Välierät === Joukkue #1 Tulos Joukkue #2 IK Huge, Gävle 5–2 Slottsbrons IF Slottsbrons IF 2–4 IK Huge, Gävle IK Huge loppuotteluun maalein 9–4 IK Huge loppuotteluun maalein 9–4 IK Huge loppuotteluun maalein 9–4 Joukkue #1 Tulos Joukkue #2 Västerås SK 4–2 Sandvikens AIK Sandvikens AIK 3–0 Västerås SK Sandvikens AIK loppuotteluun maalein 5–4 Sandvikens AIK loppuotteluun maalein 5–4 Sandvikens AIK loppuotteluun maalein 5–4 === Loppuottelu === 3\. maaliskuuta 1940 Tukholma. Joukkue #1 Tulos Joukkue #2 IK Huge, Gävle 2–1 Sandvikens AIK ==Lopulliset sijoitukset== Sija Joukkue 1\. IK Huge 2\. Sandvikens AIK ==Lähteet== * Bandytipset kalenderbiteri * Jimmys bandysida ===Viitteet=== 1940 Luokka:Vuoden 1940 jääpallo
Seppo Sarkola

Seppo Ilmari Sarkola (2. kesäkuuta 1947 Kuorevesi – 23. helmikuuta 2020 TampereKuolinilmoitus) oli suomalainen raviohjastaja ja -valmentaja, joka ohjasti pitkällä urallaan yli 2 200 voittoa. Sarkola piti 1970-luvun alussa omaa valmennustallia Tampereen vanhalla Hippoksella, jonka jälkeen hän toimi valmentajana Teivon raviradalla sen valmistumisesta lähtien vuosina 1976–2019. Sarkolan tunnetuimpia menestyshevosia olivat suomenhevonen Turo, joka voitti muun muassa Suomenhevosten Derbyn vuonna 1989, sekä Lämminveristen Kriteriumin 1995 voittanut Monster of Speed. Hän voitti lämminverikriteriumin myös tammalla Miss Nibs vuonna 1974. Sarkolan 2000-luvun menestynein valmennettava oli muun muassa Kylmäverihevosten Suur-Hollola-ajon vuonna 2009 voittanut Hullumies. == Lähteet == == Aiheesta muualla == *Seppo Sarkola Suomen Hippoksen tilastoissa Luokka:Suomalaiset raviohjastajat Luokka:Suomalaiset ravivalmentajat Luokka:Vuonna 1947 syntyneet Luokka:Vuonna 2020 kuolleet
Sarkola (täsmennyssivu)

Sarkola voi tarkoittaa seuraavia asioita: == Henkilöitä == *Asko Sarkola (s. 1945), näyttelijä *Kaarina Sarkola (1913–2000), kirjailija *Milja Sarkola (s. 1975), teatteriohjaaja ja näytelmäkirjailija *Riku Sarkola (1910–1970), kirjailija *Ritva Sarkola (1941–2024), kirjailija *Saga Sarkola (s. 1993), näyttelijä *Sampo Sarkola (s. 1978), näyttelijä *Seppo Sarkola (1947–2020), raviohjastaja ja -valmentaja *Aino Kuusinen (ent. Sarkola, 1886–1970), sairaanhoitaja, Otto Wille Kuusisen puoliso == Paikannimiä == *Sarkola, Kouvolan kaupunginosa *Sarkola, kylä Nokialla
Saranpaul

Saranpaul (, mansiksi Саранпāвыл) on taajama ja maalaiskunta Berjozovon piirin länsiosissa Uralvuoriston itälaidalla, Hanti-Mansian autonomisen piirikunnan länsiosissa Venäjällä. Saranpaul sijaitsee Obin sivujoki Severnaja Sosvan sivuhaaran Ljapinin varrella. Saranpaulin kylä on Berjozovon piirin Saranpaulin maalaiskunnan keskus. Alueella asuu manseja. Saranpaulin maalaiskunnassa asui vuoden 2010 väestönlaskennan aikaan 3 856 henkeä. Saranpaulin kylän jälkeen maalaiskunnan seuraavaksi suurin asutuskeskus on Sosvan taajama Severnaja Sosvan pääuoman varrella. Kunnassa on myös pienempiä kyliä. Kunnan alueella toimii muun muassa pieni titaniittikaivos, kansantieteellinen museoalue Naiortyr Maa (Sosvan taajamassa) ja sääasema (asemakoodi 23527).Synop Information for 23527 in Saranpaul’|Saran-Paul, KHM, Russian Federation Tieyhteydet ovat puutteelliset; kesäaikaan jokea pitkin ja helikopterikyytien avulla pidetään tarvittaessa yhteyksiä kaupunkeihin. Maalaiskunnan saavutettavuus ja taloudellinen merkitys saattaa muuttua merkittävästi lähitulevaisuudessa. Vuonna 2008 hyväksytyn Venäjän rautateiden pitkänajan strategiaohjelman mukaan Uralvuoriston pohjoisosan itäpuolitse rakennetaan vuoteen 2030 mennessä uusi rahtiliikennettä palveleva rautatieyhteys. Se kulkisi reitillä Jamalin Nenetsian Salehard– Hanti-Mansian Berjozovon piirin Saranpaul– Sverdlovskin alueen Ivdelin kaupunkipiirin Polunotšnoje. ==Lähteet== ==Aiheesta muualla== * Saranpaulin maalaiskunta Berjozovon piirin sivustolla (berezovo.ru) Luokka:Hanti-Mansian kylät ja taajamat
Trondheimin merenkulkumuseo

Trondheimin merenkulkumuseo on Norjan Trondheimissa sijaitseva museo, joka on keskittynyt vesiliikenteeseen. Näyttelyt esittelevät sekä merimiesten elämää että Trondheimia merenkulkukaupunkina.Trondheim by: Velkommen til Trondhjems Sjøfartsmuseum! Viitattu 26.2.2013. Museo on perustettu vuonna 1920. Se on sijainnut vuodesta 1971 alkaen Brattørvakta-nimisessä rakennuksessa. ==Lähteet== Luokka:Norjan merenkulkumuseot Luokka:Trondheimin rakennukset ja rakennelmat Luokka:Trondheimin historia
Bergenin merenkulkumuseo

Bergenin merenkulkumuseo on Norjan Bergenissä sijaitseva vesiliikenteeseen keskittynyt museo. Se on perustettu vuonna 1921 ja on kuulunut Bergenin museoon vuodesta 1927 alkaen.Store Norske Leksikon: Bergens Sjøfartsmuseum Viitattu 26.2.2013. Vuodesta 1962 alkaen museo on toiminut omassa rakennuksessaan, joka on Per Griegin suunnittelema. Kokoelmissa on esimerkiksi laivojen malleja, keskiajan laivojen kappaleita, vanhoja karttoja ja lokikirjoja sekä rakennuspiirustuksia 1700- ja 1800-luvuilta. Lisäksi museoon kuuluu arkisto ja kirjasto. == Lähteet == == Aiheesta muualla == * Museon kotisivut * Visit Bergen: Bergens Sjøfartsmuseum Luokka:Bergenin museot Luokka:Norjan merenkulkumuseot
Jääpallon Itä–Länsi-sarja 1939

Jääpallon Itä–Länsi-sarja oli kaudella 1939 Suomen toiseksi korkein sarjataso Suomessa. Itä–Länsi-sarjassa joukkueet jaettiin itä- ja länsilohkoihin. Ensin joukkueet pelasivat alueellisissa alkulohkoissa, joiden voittajat selvisivät loppusarjoihin. Aluesarjojen voittajiksi selvisivät Jukolan Pojat, Porin Kärpät, Oulun Palloseura, Lappeenrannan Urheilu-Miehet, Joensuun Palloseura ja Mikkelin Palloilijat. ==Itä–Länsi-sarja== ===Alkulohkot=== ====Länsi==== Uudenmaan-Hämeen lohko Joukkue O V T H Maalit P JP KIF HPK PU TBK Jukolan Pojat 4 3 1 0 12-5 7 2-2 6-3 2-0 2-0 Kronohagens IF 4 2 2 0 12-9 6 4-4 4-2 2-1 Hämeenlinnan Pallokerho 4 2 1 1 16-13 5 4-3 5-0 Porvoon Urheilijat 4 0 1 3 8-13 4 3-3 Tammerfors Bollklubb 4 0 1 3 4-12 1 Turun-Satakunnan lohko Joukkue O V T H Maalit P Kär TPS Iir PoPa TNM Porin Kärpät 4 3 0 1 15-8 6 1-2 5-2 3-2 6-2 Turun Palloseura 4 2 1 1 17-9 5 5-5 1-2 9-1 Rauman Pallo-Iirot 4 2 1 1 16-15 5 3-2 6-3 Porin Palloilijat 4 2 0 2 8-7 4 2-0 Turun NMKY 4 0 0 4 6-23 0 Pohjanmaan lohko Joukkue O V T H Maalit P OPS OLS VPV KPV Oulun Palloseura 3 3 0 0 19-2 6 5-1 6-0 8-1 Oulun Luistinseura 3 1 1 1 6-8 3 4-2 1-1 Vaasan Pallo- Veikot 3 1 0 2 7-14 2 5-4 Kokkolan Palloveikot 3 0 1 2 6-14 1 ====Itä==== Viipurin-Kymenlaakson lohko Joukkue O V T H Maalit P LUM KoPS ViPK Rei Huk Lappeenrannan Urheilu-Miehet 4 4 0 0 21-1 8 6-0 3-1 2-0 10-0 Kotkan Palloseura 4 3 0 1 13-12 6 4-3 4-2 5-1 Viipurin Pallokerho 4 2 0 2 13-8 4 4-0 5-1 Viipurin Reipas 4 1 0 3 9-11 2 7-1 Kotkan Hukat 4 0 0 4 3-27 0 Laatokan- Karjalan lohko Joukkue O V T H Maalit P JoPS SoPS KäP SiU Joensuun Palloseura 3 3 0 0 16-3 6 7-1 5-2 4-0 Sortavalan Palloseura 3 2 0 1 8-12 4 3-2 4-3 Käkisalmen Palloilijat 3 1 0 2 6-9 2 2-1 Simpeleen Urheilijat 3 0 0 3 4-10 0 Sisämaan lohko Joukkue O V T H Maalit P MP KPT VPP Ilv Mikkelin Palloilijat 3 2 0 1 17-9 4 5-2 2-7 10-0 Kuopion Pallotoverit 3 2 0 1 14-9 4 10-4 2-0 Varkauden Pallo-Pojat 3 2 0 1 17-12 4 6-0 Jämsänkosken Ilves 3 0 0 3 0-18 0 ===Lännen loppusarja=== Joukkue O V T H Maalit P Kär OPS JP Porin Kärpät 2 2 0 0 12-1 4 4-1 8-0 Oulun Palloseura 2 1 0 1 5-6 2 4-2 Jukolan Pojat 2 0 0 2 2-12 0 ===Idän loppusarja=== Joukkue O V T H Maalit P JoP LUM MP Joensuun Palloseura 2 2 0 0 10-4 4 4-3 6-1 Lappeenrannan Urheilu-Miehet 2 1 0 1 10-4 2 7-0 Mikkelin Palloilijat 2 0 0 2 1-13 0 Joensuun Palloseura ja Porin Kärpät nousivat sarjavoittajina mestaruussarjaan. Vuonna 1940 mestaruussarja jäi kuitenkin Talvisodan vuoksi pelaamatta, joten joukkueet nähtiin mestaruussarjassa vasta talvella 1941. Kaudeksi 1941 mestaruussarjaan hyväksyttiin lisäksi sarjojen toiseksi sijoittuneet Oulun Palloseura ja Lappeenrannan Urheilu-Miehet ==Lähteet== * Suomen Palloliiton toimintakertomukset 1936-45 1939 Luokka:Vuoden 1939 jääpallo
Ingvar

Ingvar on pääasiassa pohjoismaissa esiintyvä miehen etunimi. Nimi on muinaisskandinaavista alkuperää, ja se on muodostettu yhdistämällä Ing-jumalan nimestä sekä vartijaa tai suojelijaa tarkoittavasta sanasta. Vanhat tarut kertovat Ingvar-nimisestä Ruotsin kuninkaasta, jonka virolaiset surmasivat Saarenmaalla. Venäjällä nimestä on syntynyt muunnos Igor. Suomessa nimi Ingvar on 1900-luvun alusta vuoden 2019 loppuun mennessä annettu 666 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Ingvarin nimipäivä on 26. helmikuuta. Ingvar-nimen norjalainen vastine on Yngvar. Sekin esiintyy suomen­ruotsalaisessa kalenterissa, mutta on sijoitettu marras­kuun 23. päivälle eri alkuperää olevan Yngve-nimen rinnalle. Nimi Yngvar on Suomessa kuitenkin harvinainen ja on 1900-luvun alusta vuoden 2019 loppuun mennessä annettu vain 24 henkilölle. == Tunnettuja Ingvareja == * Ingvar Ambjørnsen (s. 1956), norjalainen kirjailija * Ingvar Andersson (1899–1974), ruotsalainen historiantutkija * Ingvar Carlsson (s. 1934), Ruotsin pääministeri 1986–1991 ja 1994–1996 * Ingvar Carlsson (1947–2009), ruotsalainen autourheilija * Ingvar Danielsson (1922–2016), suomalainen kemisti * Ingvar Hirdwall (1934–2023), ruotsalainen näyttelijä * Ingvar Kamprad (1926–2018), ruotsalainen liikemies, Ikean perustaja * Ingvar Krook (1941–2018), Suomen korkeimman oikeuden jäsen * Ingvar Lidholm (1921–2017), ruotsalainen säveltäjä * Ingvar S. Melin (1932–2011), suomalainen poliitikko ja ministeri * Ingvar Oldsberg (1945–2022), ruotsalainen urheilutoimittaja ja juontaja * Ingvar Pettersson (1926–1996), ruotsalainen kilpakävelijä * Ingvar Rydell (1922–2013), ruotsalainen jalkapalloilija * Ingvar Sandström (s. 1942), ruotsalainen maastohiihtäjä * Ingvar Eggert Sigurðsson (s. 1963), islantilainen näyttelijä * Ingvar Stadheim (s. 1951), norjalainen jalkapalloilija ja valmentaja * Ingvar Thordarson, islantilainen Kisi Production -elokuvayhtiön johtohenkilö * Ingvar Wieslander (1917–1963), ruotsalainen säveltäjä ja kapellimestari * Ingvar Wixell (1931–2011), ruotsalainen oopperalaulaja == Tunnettuja Yngvareja ja Yngvarreja == * Yngvarr (n. 1016–1041?), muinaisruotsalainen viikinki, päähenkilö islantilaisessa Yngvarr Kaukomatkaajan saagassa * Yngvar Bryn (1881–1947), norjalainen taitoluistelija ja pikajuoksija * Yngvar Heikel (1889–1956), suomalainen etnologi ja virkamies * Yngvar Numme (1944–2023), norjalainen laulaja ja revyyohjaaja == Kuvitteellisia Ingvareja == * Ingvar Mustavaara, televisiosarjassa Salatut elämät == Lähteet == Luokka:Etunimet
Leppo

Leppo on seuraavien henkilöiden sukunimi: * Heikki Leppo (1906–1987), diplomaatti * Jaakko Leppo (1902–1951), toimittaja * Markus Leppo (1934–1994), valokuvaaja * Matti Leppo (1908–1998), professori, taloustieteijijä
Artur Tšerep-Spiridovitš

Artjomi (Artur) Ivanovitš Tšerep-Spiridovitš (; 1858 – 22. lokakuuta 1926 New York, Yhdysvallat) oli venäläinen kreivi, joka muutti Yhdysvaltoihin lokakuun vallankumouksen jälkeen. Hän oli keisarillisen armeijan kenraali ja lojaali Venäjän valkoiselle armeijalle. Yhdysvalloissa hän edisti aktiivisesti panslavismia ja oli mukana venäläisen yhteisön kulttuuritoiminnassa ja ritarikunnissa. Tšerep-Spiridovitš tunnetaan kirjastaan Tainoje mirovoje pravitelstvo (Skrytaja ruka) (”Salainen maailmanhallitus (kätketty käsi)”), jossa hän väitti 300 juutalaisen suvun muodostavan suuren salaliiton. Tšerep- Spiridovitšin teokset ovat olleet kiisteltyjä ja niiden on usesti esitetty olevan mielikuvituksen tuotetta. Hän oli naimisissa ja hänelle syntyi kaksi poikaa. Kreivi kuoli vuonna 1926 hotellissa Staten Islandilla. Kuolinsyyksi on epäilty itsemurhaa. Hänet on haudattu Saint Maryn katolilaiselle hautausmaalle Richmondiin. Tšerep-Spiridovitšin teoksista on suomeksi julkaistu yksi. Turun kansallis-mytologinen seura julkaisi vuonna 1983 Esteri ja Pirun tusina -nimisen vihkosen. Tekijäksi vihkoselle on nimetty Artenij Jv. Tsherep Spiridonovish. Teoksen julkaisun takana oli Pekka Siitoin. __NOTOC__ ==Kirjallista tuotantoa== *Na puti k poraženiju (1913) *Franko-Nemetski aljans i titanitšeskije sily (1914) *Kak spasti Angliju (1920) *Tainoje mirovoje pravitelstvo (Skrytaja ruka) (1926) ==Lähteet== *The Non-Existent Manuscript by Cesare G. De Michelis, (University of Nebraska Press: Lincoln and London, 2004), pp. 146, 161 ISBN 0-8032-1727-7 *Russia and Germany, A Century of Conflict by Walter Laqueur, (Boston • Toronto: Little, Brown and Company: 1965) ===Viitteet=== ==Lisää muualla== * "COUNT SPIRIDOVITCH GIVES A LUNCHEON" * Luokka:Venäläiset aateliset Luokka:Venäläiset kenraalit Luokka:Salaliittoteoreetikot Luokka:Vuonna 1858 syntyneet Luokka:Vuonna 1926 kuolleet
Trumpettikalat

Trumpettikalat (Aulostomidae) on putkisuukaloihin kuuluva heimo. Heimon lajeja tavataan kaikista lämpimistä valtameristä. ==Lajit ja anatomia== Varhaisimmat trumpettikalojen heimoon kuuluvien lajien fossiilit on ajoitettu eoseenikaudelle. Nykyään heimoon kuuluu 1 suku ja 3 lajia. Lajit ovat atlantintrumpettikala (Aulostomus strigosus), kirjotrumpettikala (A. maculatus) ja trumpettikala (A. chinensis). Kooltaan ne voivat suurimmillaan kasvaa noin 80 cm:n mittaisiksi. Tyypillisiä piirteitä heimon kaloille ovat hyvin pitkulainen ruumis, putkimainen kuono, jonka päässä suu sijaitsee, kunon viiksisäie, 8-12 selkäevää edeltävää piikkiä selässä ja lähellä pyrstöä sijaitseva selkäevä. Pyrstöevä on pyöreähkö. ==Levinneisyys ja elintavat== Trumpettikalalajeja tavataan Atlantista ja indopasifiselta merialueelta. Niiden elinympäristöä ovat tyypillisesti koralliriutat. Heimon kalat oleskelevat korallien joukossa pystyasennossa pääalaspäin ja odottelevat sopivien saaliseläimien kuten katkarapujen ja pienempien kalojen saapumista riittävän lähelle. Trumpettikalalajit liikkuvat usein myös muiden kalaparvien mukana etsiessään saalista. ==Lähteet== Luokka:Putkisuukalat
Kiteen evankelinen kansanopisto

Kiteen Evankelinen Kansanopisto eli KEKO on Kiteellä vuodesta 1946 alkaen toiminut kansanopisto, jossa järjestetään monipuolista koulutusta. ==Sijainti== Kiteen Evankelinen Kansanopisto sijaitsee Itä-Suomessa, aivan Kiteen kaupungin keskustassa omalla rauhallisella puistoalueellaan. Etäisyydet: Joensuuhun 70 km, Helsinkiin 400 km, Sortavalaan 100 km, rajanylityspaikka Värtsilään 40 km ==Historia== Kiteen Evankelisen Kansanopiston kannatusyhdistys ry perustettiin vuonna 1943. Opiston ensimmäinen työkausi alkoi joulukuussa 1946. Kansanopiston päärakennus rakennettiin talvella 1947 keskelle Kiteen kirkonkylää. Piirustukset saatiin arkkitehti L. E. Hansténilta. Rakennuksessa voitiin aloittaa työ noin 46 oppilaan opistona. Helmikuussa 1947 vihittiin silloin Suomen nuorin opisto ja uusi opistorakennus käyttöön. Toimintansa aikana opistosta on tullut alueellaan merkittävä kouluttaja monipuolisen opetustarjonnan ansiosta. Nykyisin opiston pitkillä linjoilla opiskelee noin 250 opiskelijaa ja lyhyissä koulutuksissa noin 1100 opiskelijaa. (2023). ==Koulutus== Pitkät koulutukset (Lukuvuoden kestävät linjat): * Kotoutumiskoulutus * Entisöinti ja verhoilu * Rentoutusterapia * Kalevalainen jäsenkorjaus * Matkalla opintoihin * Perhehoitovalmennus Lyhytkurssit Opisto järjestää myös lyhyitä kursseja ja erilaisia leirejä, esimerkiksi: * Hengelliset kurssit *Tietotekniikka *Terveyttä ja hyvinvointia *Luistelu *Musiikki *Kädentaidot *Perhehoitajien lisäkoulutus *Lasten kesätoiminta *Kielet ja kulttuurit *Muut lyhytkurssit Yleissivistävä koulutus * Aikuisten perusopetus * TUVA-koulutus * Nuorten opistovuosi "Nuoppis" Ammatillinen lisäkoulutus Opistolla on järjestämissopimus seuraaviin ammattitutkintoihin: * Kasvatus- ja ohjausalan ammattitutkinto * Kasvatus- ja ohjausalan erikoisammattitutkinto * Vammaisalan ammattitutkinto * Puhtaus- ja kiinteistöpalvelualan ammattitutkinto *Tieto- ja viestintätekniikan ammattitutkinto == Opettajat == Kansanopiston kurssitarjonta on laajaa. Tunnetuimpia opettajia ovat monialainen opettaja ja entinen pesäpalloilija Pasi Pirinen sekä musiikinopettaja Plamen Dimov. Plamen Dimovia kutsutaan myös Nightwishin isäksi, sillä hän on ollut opettajana ja taustatukena kiteeläislähtöisen metalliyhtyeen alkutaipaleella. Hän on myös soittanut viulua Nightwishin Oceanborn-levyllä. ==Tilat ja palvelut== Opistolla on hyvät edellytykset opiskeluun, asumiseen ja vapaa-ajan viettoon. Opiskelijoiden käytössä on ruokala, asuntolassa on kahden hengen huoneita sekä oleskelutilat ja keittiöt. Opistolla on myös sauna ja pieni uima-allas. Opiston läheisyydessä on Hutsin urheilukeskus. == Lähteet == == Aiheesta muualla == *Kiteen Evankelinen Kansanopisto Luokka:Suomen kristilliset kansanopistot Luokka:Kiteen oppilaitokset Luokka:Evankelisuus
John de Jong

John de Jong (s. 8. maaliskuuta 1977 Haag, Alankomaat) on alankomaalainen entinen jalkapalloilija. Hän edusti ammattilaisurallaan ADO Den Haagia, FC Utrechtia, PSV Eindhovenia ja SC Heerenveeniä Alankomaiden kahdella ylimmällä sarjatasolla.Voetbal International == Tilastot == Kausi Joukkue Sarja Ottelut Maalit 1995–1996 ADO Den Haag Eerste Divisie 30 6 1996–1997 ADO Den Haag Eerste Divisie 24 4 1997–1998 ADO Den Haag Eerste Divisie 15 9 Utrecht Eredivisie 14 3 1998–1999 Utrecht Eredivisie 33 8 1999–2000 Utrecht Eredivisie 24 5 2000–2001 PSV Eindhoven Eredivisie 28 3 2001–2002 PSV Eindhoven Eredivisie 20 2 2002–2003 Heerenveen Eredivisie 26 9 2003–2004 PSV Eindhoven Eredivisie 29 8 2004–2005 PSV Eindhoven Eredivisie 15 5 2005–2006 PSV Eindhoven Eredivisie 0 0 2006–2007 PSV Eindhoven Eredivisie 0 0 == Lähteet == Luokka:Alankomaalaiset jalkapalloilijat Luokka:Vuonna 1977 syntyneet Luokka:Elävät henkilöt
Pöytätenniksen maailmanmestaruuskilpailut 2013

Pöytätenniksen maailmanmestaruuskilpailut 2013 kilpailtiin Pariisissa, Ranskassa 13. toukokuuta – 20. toukokuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Pariisi valittiin kisaisännäksi toukokuussa 2010. Suomea kisoissa edustivat Benedek Oláh, Otto Tennilä, Samuli Soine, Anna Kirichenko ja Jannika Oksanen. == Mitalistit == Kisat Kulta Hopea Pronssi Miesten kaksinpeli Zhang Jike Wang Hao Xu Xin Miesten kaksinpeli Zhang Jike Wang Hao Ma Long Naisten kaksinpeli Li Xiaoxia Liu Shiwen Ding Ning Naisten kaksinpeli Li Xiaoxia Liu Shiwen Zhu Yuling Miesten nelinpeli Chen Chien-an / Chuang Chih-yuan Hao Shuai / Ma Lin Seiya Kishikawa / Jun Mizutani Miesten nelinpeli Chen Chien-an / Chuang Chih- yuan Hao Shuai / Ma Lin Wang Liqin / Zhou Yu Naisten nelinpeli Guo Yue / Li Xiaoxia Ding Ning / Liu Shiwen Feng Tianwei / Yu Mengyu Naisten nelinpeli Guo Yue / Li Xiaoxia Ding Ning / Liu Shiwen Chen Meng / Zhu Yuling Sekanelinpeli Kim Hyok-Bong / Kim Jong Lee Sang-Su / Park Young-Sook Wang Liqin / Rao Jingwen Sekanelinpeli Kim Hyok-Bong / Kim Jong Lee Sang-Su / Park Young-Sook Cheung Yuk / Jiang Huajun == Lähteet == == Aiheesta muualla == * Yle.fi: Tuttu kiinalaistarina pöytätenniksessä 2013 Luokka:Vuoden 2013 urheilu Luokka:Pariisin urheilutapahtumat
WJK Juniorit

WJK-juniorit ry (WJK) on varkautelainen juniorijalkapalloiluun keskittyvä seura. WJK-juniorit perustettiin vuonna 2001 WP-35 ry:n ja WTP ry:n jalkapallojunioreiden fuusiossa. WJK:ssa jalkapalloilee noin kolmesataa 4–17-vuotiasta tyttöä ja poikaa. Seura kuuluu Suomen Palloliiton Itä-Suomen Piiriin. WJK:n sisarseura Warkaus JK ry toimii miesten ja ikämiesjalkapallon parissa. == Aiheesta muualla == *WJK:n kotisivut *Warkaus JK *SPL Itä-Suomi WJK Luokka:Varkautelaiset urheiluseurat Luokka:Vuonna 2001 perustetut urheiluseurat
Mitrohinin arkisto

Mitrohinin arkisto on Neuvostoliiton turvallisuuspalvelu KGB:n arkistoista paljastettujen asiakirjojen kokoelma. Sen paljastaja Vasili Mitrohin (1922–2004) toimi KGB:n upseerina ja arkistonhoitajana. Mitrohin sai vuonna 1972 tehtäväkseen organisoida KGB:n ulkomaisten operaatioiden arkiston muuton toiseen osoitteeseen. Mitrohin pääsi muuton yhteydessä käsiksi kaikkiin KGB:n ulkomaisten operaatioiden salaisimpiin asiakirjoihin 60 vuoden ajalta. Hän kiinnostui papereista ja päätti tuoda ne julkisuuteen kopioimalla niitä muistilapuille, jotka hän kuljetti ulos rakennuksesta kenkiensä sisällä. Myöhemmin hän kuljetti asiakirjat paperikopioina muistivihkonsa välissä. Vuonna 1992 hän loikkasi Isoon-Britanniaan arkistonsa kanssa. Arkiston tärkeimmät tiedot on julkistettu professori Christopher Andrewin teoksessa The Mitrokhin Archive. Monet sen tiedoista ovat hämmästyttäviä. Esimerkiksi erään paljastuksen mukaan Neuvostoliiton johtajat epäröivät ryhtyä Tšekkoslovakian miehitykseen vuonna 1968, mutta samaan aikaan KGB suunnitteli peittävänsä operaation aikana sen aiheuttaman kohun saastuttamalla öljyvuodolla Bodenjärven Alpeilla sekä murhauttavansa tšekkoslovakialaisten kommunistijohtajien venäläissyntyisiä vaimoja ja syyttävänsä siitä vastavallankumouksellisia. Juri Andropovin kaudella suunniteltiin esimerkiksi länsijohtajien murhaamista kirjepommeilla. == Lähteet == ==Aiheesta muualla== * Mitrohinin arkistokokoelma Wilson Center Digital Archivessa Luokka:KGB Luokka:Arkistot
Ernamo

Ernamo on muun muassa seuraavien henkilöiden sukunimi: *Timo Ernamo (s. 1958), kustantaja *Tuija Ernamo (s. 1951), näyttelijä, Timo Ernamon sisar.
Radiance of the Seas

MS Radiance of the Seas on Royal Caribbean Internationalin vuonna 2001 Saksassa valmistunut Radiance-luokan risteilyalus. Aluksen kotisatama on Nassau Bahamalla, ja se on ensimmäinen Royal Caribbeanille rakennettu kaasuturbiinialus. Kaasuturbiini mahdollistaa suuremmat nopeudet kuin muilla aluksilla, ja se saastuttaa ilmaa huomattavasti vähemmän kuin alukset, joissa ei ole kaasuturbiinimoottoria. == Rakentaminen == Alus tilattiin 24. kesäkuuta 1998 Jos L. Meyer Werftiltä Papenburgista Saksasta. Sen köli laskettiin syyskuussa 1999 telakkanumerolla 655 ja alus laskettiin vesille 15. lokakuuta 2000. Se aloitti koeajot tammikuussa 2001 ja alus luovutettiin 9. maaliskuuta Monroviaan Liberiaan rekisteröidylle Radiance of The Seas Inc:lle. Aluksen operoinnista vastaa Royal Caribbean Cruises Limited.faktaomfartyg.se == Käyttöhistoria == Alus kastettiin 6. huhtikuuta 2001 sen saavuttua Fort Lauderdaleen Floridaan. Se aloitti seuraavana päivänä ensimmäisen risteilynsä kulkien Panaman kautta Los Angelesiin. Alus liputettiin vuonna 2002 Bahamaan kotipaikkanaan Nassau. Kesäkaudella Radiance of the Seas risteilee Alaskassa, keväisin ja syksyisin Havaijilla, ja talvisin Australiassa ja Uudessa- Seelannissa. == Tilat == Radiance of the Seas on ensimmäinen risteilyalus, jossa on automaattisella gyroskoopilla stabiloitavat biljardipöydät. Aluksella on myös kymmenen ravintolavaihtoehtoa, kiipeilyseinä, minigolfrata, uima- altaita ja vesiliukumäki. == Lähteet == ==Aiheesta muualla== *Official website Luokka:Risteilyalukset Luokka:Royal Caribbean International
Lesozavodski

Lesozavodski () on taajama Murmanskin alueen Kantalahden piirin Zelenoborskin kunnassa Venäjällä. Se sijaitsee Vienanmeren Kantalahden Olenisaarella 29 kilometriä Zelenoborskista kaakkoon. Taajamassa on 631 asukasta (vuonna 2009). Paikkakunta on saanut alkunsa 1800-luvun lopulla perustetun Koudan sahan työläisasutuksesta. Sahalaitos oli aikoinaan Pohjois-Venäjän suurin. Se toimi 1990-luvulle saakka, jolloin tuotanto lakkasi talousvaikeuksien takia. Yritykset aloittaa sahan toiminta uudelleen epäonnistuivat, ja se paloi vuonna 2003. Vuoteen 1995 saakka Lesozavodskilla oli kaupunkimaisen taajaman status. Nykyään siellä ei ole teollista toimintaa.Razrabotka, s. 10. Lesozavodskiin johtaa kymmenen kilometrin pituinen soratie Pietarin ja Murmanskin väliseltä M18-valtatieltä. Sieltä on linja-autoyhteys Zelenoborskiin.Razrabotka, s. 44–45. Taajama koostuu etupäässä huonokuntoisista usean perheen asuintaloista sekä puutarhapalstojen ympäröimistä omakotitaloista. Palveluihin kuuluu lastentarha, koulu, kulttuuritalo, lääkintäasema, posti ja yksi kauppa.Razrabotka, s. 28, 57. ==Lähteet== * ===Viitteet=== Luokka:Kantalahden piiri
Shear (yhtye)

Shear on helsinkiläinen vuonna 2008 perustettu power metal -yhtye. Ennen Shearin perustamista yhtyeen jäsenet ovat tullee tunnetuiksi Amoralista sekä Eleniumista.http://www.lifeforcerecords.com/main/artists/shear/ Vuonna 2010 yhtye julkaisi EP-levyn In Solitude. Joulukuussa 2011 yhtye solmi levytyssopimuksen saksalaisen Lifeforce Recordsin kanssa.http://shearofficial.com/site/shear-signs-with-lifeforce-records/ Yhtyeen ensimmäinen studioalbumi, Breaking the Stillness, julkaistiin maaliskuussa 2012.http://www.metal- archives.com/albums/Shear/Breaking_the_Stillness/327293 == Jäsenet == * Alexa Leroux – laulu (2008–) * Lauri Koskenniemi – kitara (2008–) * Mikael Grönroos – kitara (2008–) * Silver Ots – basso (2012–) * Juhana Karlsson – rummut (2008–) * Lari Sorvo – kosketinsoitin (2008–) === Entiset jäsenet === * Eerik Purdon – basso (2008–2012) == Diskografia == * * * Katharsis (2014) ==Lähteet== == Aiheesta muualla == * Yhtyeen kotisivu * Luokka:Suomalaiset power metal -yhtyeet